CELEX: 62012CA0032
Language: et
Date: 2013-10-03 00:00:00
Title: Kohtuasi C-32/12: Euroopa Kohtu (esimene koda) 3. oktoobri 2013 . aasta otsus (Juzgado de Primera Instancia n °2 de Badajoz — Hispaania eelotsusetaotlus) — Soledad Duarte Hueros versus Autociba SA, Automóviles Citroen España SA (Direktiiv 1999/44/EÜ — Tarbija õigused kauba lepingule mittevastavuse korral — Lepingule mittevastavus on väike — Lepingu tühistamise välistamine — Siseriikliku kohtu pädevus)

23.11.2013   
            
            
               ET
            
            
               Euroopa Liidu Teataja
            
            
               C 344/19
            
         Euroopa Kohtu (esimene koda) 3. oktoobri 2013. aasta otsus (Juzgado de Primera Instancia no 2 de Badajoz — Hispaania eelotsusetaotlus) — Soledad Duarte Hueros versus Autociba SA, Automóviles Citroen España SA
   (Kohtuasi C-32/12) (1)
   
   (Direktiiv 1999/44/EÜ - Tarbija õigused kauba lepingule mittevastavuse korral - Lepingule mittevastavus on väike - Lepingu tühistamise välistamine - Siseriikliku kohtu pädevus)
   2013/C 344/32
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 2 de Badajoz
   
      Põhikohtuasja pooled
   
   
      Hageja: Soledad Duarte Hueros
   
      Kostjad: Autociba SA, Automóviles Citroen España SA
   
      Ese
   
   Eelotsusetaotlus — Juzgado de Primera Instancia — Badajoz — Euroopa Parlamendi ja nõukogu 25. mai 1999. aasta direktiivi 1999/44/EÜ tarbekaupade müügi ja nendega seotud garantiide teatavate aspektide kohta (EÜT L 171, lk 12; ELT eriväljaanne 15/04, lk 223) artikli 3 tõlgendamine — Tarbija õigused — Väikese puudusega kaup — Viidatud kauba parandamata jätmine — Müügilepingu tühistamise nõue — Vastuvõetamatus — Ei ole esitatud täiendavat nõuet hinna asjakohaseks alandamiseks — Siseriikliku kohtu võimalus hinnata omal algatusel hinna asjakohase alandamise küsimust.
   
      Resolutsioon
   
   Euroopa Parlamendi ja nõukogu 25. mai 1999. aasta direktiivi 1999/44/EÜ tarbekaupade müügi ja nendega seotud garantiide teatavate aspektide kohta tuleb tõlgendada nii, et sellega on vastuolus niisugused liikmesriigi õigusnormid nagu põhikohtuasjas käsitletavad, mis juhul, kui tarbija, kellel on õigus nõuda kauba müügilepingus kindlaks määratud hinna asjakohast alandamist, nõuab kohtus ainult selle lepingu tühistamist, samas juhul, kui lepingut tühistada ei saa, sest selle kauba lepingule mittevastavus on väike, ei võimalda asja menetleval siseriiklikul kohtul alandada hinda omal algatusel hoolimata asjaolust, et nimetatud tarbijal ei ole õigust oma esialgset nõuet täpsustada ega esitada selleks uut hagi.
   
      (1)  ELT C 98, 31.3.2012.